CELEX: 32012R0611
Language: bg
Date: 2012-07-09 00:00:00
Title: Регламент (ЕС) № 611/2012 на Комисията от 9 юли 2012 година за изменение на приложение II към Регламент (ЕО) № 1073/2009 на Европейския парламент и на Съвета относно общите правила за достъп до международния пазар на автобусни превози  текст от значение за ЕИП

10.7.2012   
            
            
               BG
            
            
               Официален вестник на Европейския съюз
            
            
               L 178/4
            
         РЕГЛАМЕНТ (ЕС) № 611/2012 НА КОМИСИЯТА
   от 9 юли 2012 година
   за изменение на приложение II към Регламент (ЕО) № 1073/2009 на Европейския парламент и на Съвета относно общите правила за достъп до международния пазар на автобусни превози
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1073/2009 на Европейския парламент и на Съвета от 21 октомври 2009 г. относно общите правила за достъп до международния пазар на автобусни превози и за изменение на Регламент (ЕО) № 561/2006 (1), и по-специално член 4, параграф 2 от него,
   като има предвид, че:
   
               (1)
            
            
               В приложение II към Регламент (ЕО) № 1073/2009 цветът на образеца на лиценз на Общността е определен като „Цвят: светлосин по цветовата палитра Pantone“.
            
         
               (2)
            
            
               Необходимо е цветът да се определи по-точно за повече еднородност и еднакво тълкуване и прилагане на Регламент (ЕО) № 1073/2009.
            
         
               (3)
            
            
               Мерките, предвидени в настоящия регламент, са в съответствие със становището на комитета, посочен в член 26 от Регламент (ЕО) № 1073/2009,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложение II към Регламент (ЕО) № 1073/2009, четвърти ред, изречението „Цвят: светлосин по цветовата палитра Pantone, формат DIN A4, целулозна хартия с плътност 100 g/m2 или повече“ се заменя със следния текст:
   „Цвят: светлосин 290 по цветовата палитра Pantone или колкото е възможно по-близо до този цвят, формат DIN A4, целулозна хартия с плътност 100 g/m2 или повече“.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 9 юли 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 300, 14.11.2009 г., стр. 88.